પોલીસ સ્ટેશનમાં કરાયેલી અરજીમાં આક્ષેપ કરાયો છે કે એમએસડબ્લ્યુ વિભાગના હેડ ડો.પ્રદીપ પ્રજાપતિના ત્રાસથી ડેવિડે આ પગલું ભર્યું હતું. સૂત્રોના જણાવ્યા મુજબ છેલ્લા છ મહિનાથી પ્રદીપ પ્રજાપતિ દ્વારા ડેવિડને માનસિક ત્રાસ આપવામાં આવતો હતો. ડેવિડ દ્વારા કોલેજમાં કોઇ પણ પ્રકારનું સારું કામ અથવા પ્રવૃત્તિ કરવામાં આવતી તો વિભાગના હેડ દ્વારા તેને હેરાન પરેશાન કરવામાં આવતો હતો. આ ઉપરાંત તેને છેલ્લા છ મહિનાથી વારંવાર ધમકી આપવામાં આવતી હતી કે તારું એડમિશન રદ કરી દેવામાં આવશે. ડેવિડ જે પણ સારી પ્રવૃત્તિ કરે તેમાં વિભાગના હેડને ચીફ ગેસ્ટ તરીકે બોલાવવા દબાણ કરાતું હતું.